W รุกขยายร้านชาบูพรีเมียม “Kagonoya” รองรับลูกค้าพุ่ง
W มั่นใจผลงานปี 66 ฟื้นตัวแกร่ง รับอานิงสง์เปิดเมือง พร้อมเดินหน้าขยายสาขาร้านชาบูพรีเมียม “Kagonoya” รองรับลูกค้าไทย-ต่างชาติพุ่ง วางเป้าภายใน 1-2 ปี เปิดครบ 30 แห่ง
W กางแผนปี 66 เดินหน้าขยายสาขาร้านชาบูพรีเมียม “Kagonoya” รองรับลูกค้าไทย-ต่างชาติพุ่ง วางเป้า 1-2 ปี เปิดครบ 30 แห่ง
5 ม.ค. 2566

นายธนวัฒน์ เอื้อศิริพันธ์ ประธานเจ้าหน้าที่ฝ่ายบริหารทั่วไป บริษัท วาว แฟคเตอร์ จำกัด (มหาชน) หรือ W เปิดเผยว่า แผนการดำเนินงานของบริษัทฯ ในปี 2566 เดินหน้าขยายสาขาร้านอาหารชาบูพรีเมียม Kagonoya ที่มีต้นกำเนิดมาจากเมืองโอซากา ประเทศญี่ปุ่น จากปัจจุบัน 12 สาขา เพิ่มเป็น 30 สาขา ภายใน 1-2 ปี รองรับความต้องการลูกค้าสายชาบู
“มั่นใจว่าแนวโน้มผลการดำเนินงานของบริษัทฯจะเติบโตอย่างแข็งแกร่ง จากธุรกิจร้านอาหารชาบูพรีเมียม Kagonoya ที่ค่อนข้างมาแรง และได้รับตอบรับจากผู้บริโภคอย่างดีเยี่ยม เห็นได้จากปีที่ผ่านมา ยอดขายเพิ่มขึ้นกว่าเท่าตัว และคาดว่าในปีนี้ยอดขายจะเติบโตอย่างก้าวกระโดด โดยได้รับอานิสงส์จากการเปิดเมือง ทำให้มีลูกค้าทั้งในและต่างชาติบริโภคเพิ่มขึ้น สนับสนุนให้แนวโน้มผลประกอบการในปีนี้ ฟื้นตัวแรงเมื่อเทียบกับปีทีผ่านมา” นายธนวัฒน์ กล่าว
ทั้งนี้ ปัจจุบันทาง W มีธุรกิจ food and beverage ที่ดำเนินกิจการอยู่ คือ 1.) ธุรกิจของบริษัท เบค ชีส ทาร์ต (ไทยแลนด์) จำกัด หรือ BCT ประกอบธุรกิจร้านขนมนำเข้าจากญี่ปุ่นแบรนด์ Bake, Zaku Zaku และ Rapl 2.) ธุรกิจของบริษัท เครปส์ แอนด์ โค. ดีเวล๊อปเม้นท์ จำกัด หรือ CND ประกอบธุรกิจร้านอาหารสเต๊กสไตล์ฝรั่งเศส Le Boeuf และ 3.) ธุรกิจของบริษัท อีสเทิร์น ควีซีน (ประเทศไทย) จำกัด ประกอบธุรกิจร้านอาหารชาบู Kagonoya ร้านอาหารชาบูระดับพรีเมียม มีต้นกำเนิดมาจากเมืองโอซากา ประเทศญี่ปุ่น ที่ปัจจุบันมีมากกว่า 10 สาขาแล้วในประเทศไทย
 